آلمان (آلماني ميئن: Deutschland) يا اينˇ رسمي نؤم آلمانˇ فدرالˇ جۊمۊري (آلماني ميئن: Bundesrepublik Deutschland: BRD)، يته کشوره اۊرۊپا ميئن ؤ اينˇ پايتخت برلين ايسه. آلمان کلسيا جي کلسيا دريا ؤ دانمارک ؤ بالتيکˇ دريا أمرأ؛ خۊرتؤ جي لهستان ؤ چکˇ جۊمۊري أمرأ؛ نسا جي اۊتريش ؤ سۊييسˇ أمرأ ؤ خۊرخۊسˇ جي فرانسه ؤ لۊکزامبؤرگ ؤ بلژيک ؤ هۊلندˇ أمرأ مرز دأنه. اينˇ مساحت ۳۵۷۱۲۱٫۴۱ کيلۊمتر مۊربع ايسه ؤ ۸۲ ميليۊن نفرˇ أمرأ؛ اۊرۊپا پۊر جمعيت ترين کشور ايسه.